EI MITÄÄN
Isä, kiitos, että Jeesus, Uhrikaritsa, kuoli ristillä kantaen syntimme, -
sairautemme ja köyhyytemme ja toi paranemisen, elämän ja uuden alun.
Meillä on paljon aihetta kiitokseen omassa maassamme, Herra.
Kiitämme Australian hyvinvoinnista ja muistamme huonompiosaisia.
Rukoilen, että Sanasi voisi tuoda elämää tyhjyyteen niin täällä -
kuin kaikkialla maailmassa. Kiitos siitä Jeesuksen nimessä. Aamen.
Puhun aiheesta "Ei mitään".
Jumala voi saada aikaan jotain hyvää mistä tahansa, mutta entä tyhjästä?
Tuntuuko, ettei elämässäsi tapahdu mitään?
Joh. 15:5 "Minä olen viinipuu, te olette oksat. Joka pysyy minussa -
ja jossa minä pysyn, se kantaa paljon hedelmää; -
sillä ilman minua te ette voi mitään tehdä."
Ette voi tehdä mitään. Selvä juttu.
Uskotko todella, ettei Jumala voi tehdä mitään?
Luuk. 1:37 "...sillä Jumalalle ei mikään ole mahdotonta."
Sinä ja minä emme voi tehdä mitään, -
mutta Jumalalle mikään ei ole mahdotonta.
Jumala tekee aina jotain. Mark. 10:27 "Jeesus katsoi heihin ja sanoi: -
'Ihmisille se on mahdotonta, mutta ei Jumalalle; -
sillä Jumalalle on kaikki mahdollista'."
Jos Jumalalle on kaikki mahdollista, mikään ei ole Hänelle mahdotonta.
"Ei mihinkään" yhdistyy usein ajatus keskinkertaisuudesta.
Laiskalle sanotaan: "Et ole tehnyt mitään koko päivänä".
Lannistunut ajattelee, ettei voi asialle mitään. Kielteinen ihminen kokee, -
ettei ole minkään arvoinen.
Yhdistän "ei minkään" keskinkertai- suuteen. Se on osa elämäämme.
Emme voi tehdä mitään, mutta jos luotamme Jumalaan, -
Hän voi nostaa meidät tyhjyydestämme. Se on hieno asia.
Ei mitään plus 10 on 10.
10 kertaa ei mitään on nolla.
Jos avioliittosi on huono, -
etkä tee asialle mitään, avioliittosi on edelleen huono.
Jos et edelleenkään tee mitään huonolle avioliitollesi, -
sinulla ei kohta ole avioliittoa.
Jos yrityksesi tai urasi on sairas tai voi huonosti, -
etkä pane itseäsi likoon tai ylipäätään tee asialle mitään, -
urasi tai yrityksesi on jatkossakin huono tai sairas.
Jos moninkertaistat ei minkään tekemisen kutsusi toteuttamisessa, -
sinulle ei lopulta jää mitään.
Jos et tee mitään suhteellesi Jumalaan, se ei parane, -
vaan huononee. Jos et mene eteenpäin, menet taaksepäin.
Jos et pitkään aikaan tee mitään Jumala-suhteesi hyväksi, -
sinulla ei kohta ole Jumala-suhdetta. Muistanette leiviskävertauksen.
Leiviskä oli tietty määrä rahaa. Yksi palvelija sai viisi leiviskää, -
toinen kaksi ja kolmas yhden. Viisi leiviskää saanut käytti rahaa -
ja kaksinkertaisti summan, samoin kaksi leiviskää saanut.
Yhden saanut kätki leiviskän maahan.
Kun isäntä tuli takaisin, hän sanoi yhden leiviskän saaneelle: -
"Sinä paha ja laiska palvelija!" Lopuksi hänellä ei ollut yhtä leiviskää.
Hänelle ei jäänyt mitään, sillä häneltä otettiin pois sekin, mitä hänellä oli.
Voimme joko tehdä yhteistyötä ei minkään kanssa tai päättää -
kiinnittyä Jumalan talouteen, sillä Hänelle mikään ei ole mahdotonta.
Jos sinusta tuntuu, ettei jollakin elämäsi alueella tapahdu mitään, -
älä lähesty asiaa omassa voimassasi, vaan luota edelleen Jumalaan, -
sillä Hän voi tehdä jotain hyvää ja voimallista kaikista asioista, -
jopa täysin tyhjästä. Jumala rikkoo kaikkia sääntöjä.
Ajattele luomista. Alussa Jumala loi taivaan ja maan.
Raamattu sanoo, että alussa maa oli autio ja tyhjä.
Oli vain pelkkää autiota tyhjyyttä, eikä missään ollut mitään, -
mutta sen aution tyhjyyden keskellä Jumala loi taivaan ja maan.
Job. 26:7 on upea jae: -
"Pohjoisen hän kaarruttaa autiuden ylle, -
ripustaa maan tyhjyyden päälle."
Minä en voi ripustaa mitään tyhjyyden päälle.
Kuvittele, että yrittäisin ripustaa takkini tyhjyyden päälle. Ei onnistu, -
mutta palvelemme Jumalaa, joka ripustaa koko maan tyhjyyden päälle.
Jos Jumala voi luoda jotain niin suurta kuin taivaan ja maan -
autiosta tyhjyydestä käsin, miksi et uskoisi, että Hän voi tehdä -
jotain yliluonnollista ja ihmeellistä elämässäsi, jossa ei tapahdu mitään?
Jumalalle mikään ei ole mahdotonta! Rakastan sitä. Mieti ihmisen luomista.
Jumala otti maan tomua -
ja sai aikaan Aadamin. Me saamme tomusta ja vedestä aikaan mutaa.
Auringon lämmössä mudasta tulee tiiltä.
Jumala otti vain tomua, ei lisännyt siihen mitään, -
ja sai aikaan miehen. Mitä voisimme saada aikaan kylkiluusta?
Jumala otti kylkiluun ja sai aikaan yhden suurimmista keksinnöistään.
Yhden kaikkien aikojen suurimmista keksinnöistään!
Niin hienoa. Jumala voi ottaa lupauksen lisäämättä siihen mitään -
ja saattaa maailmaan maailman Pelastajan, Jeesuksen.
Voimme tehdä jotain, mitä Jumala ei voi tehdä, kuten olla tietämättömiä.
Paavali sanoi jakeessa 2. Kor. 2:11, että on tärkeää antaa anteeksi, -
ettei saatana pääsisi meistä voitolle, -
sillä hänen juonensa eivät ole meille tuntemattomia.
Paavali ei halunnut olla tietämätön saatanan juonista.
Voimme olla poissaolevia. Jonkun isä on poissaoleva, joku on pois töistä.
Jumala taas ei voi olla poissaoleva, sillä Hän on läsnä kaikkialla.
Hän on läsnä aivan joka paikassa.
Jumala ei voi olla tietämätön, sillä Hän on kaikkitietävä.
Daavid sanoi psalmissa 139, että vaikka hän menisi helvettiin -
tai lentäisi merten taakse, Jumala olisi sielläkin.
Menimmepä minne tahansa, Jumala on sielläkin. Hän ei voi olla kaukainen.
Jumala ei ole kaukana sinusta, vaikka Hän tuntuisi pitävän mykkäkoulua.
Ei eletä sen mukaan, miltä meistä tuntuu, vaan Sanan totuuden mukaan.
Jumalan Sanan totuus kuuluu: "Hän ei jätä eikä hylkää sinua."
Jumala ei voi olla poissaoleva. Jumala ei voi olla voimaton, -
Hän on kaikkivoipa. Raamatussa sanotaan, että voima kuuluu Hänelle.
Kaikkivoipa Jumala on luonut kaiken, myös voiman.
Siksi Hän voi tehdä tyhjyydestäsi jotain suurta ja kaunista.
Hän loi Aadamin maan tomusta, joten Hän voi tehdä jotain elämässäsi.
Älä väheksy Jumalan voimaa. Siksi heikko sanokoon: "Olen sankari."
Köyhä sanokoon: "Olen rikas", ja sokea sanokoon: "Voin nähdä".
Jumala ei voi tehdä syntiä.
Jeesusta koeteltiin niin kuin meitäkin, mutta Hän meni ristille synnittömänä.
Jumala ei voi tehdä syntiä.
Me taas olemme syntyneet syntisiksi, ja Hän lunastaa meidät synnistä.
Kaikki Jumalan luonteessa on hyvää. 1. Mooseksen kirjan luvussa 1 -
sanotaan, että kaikki, mitä Jumala teki valon luomisesta lähtien, oli hyvää.
Lopuksi Hän katsoi kaikkea, mitä oli tehnyt, ja sanoi sitä sangen hyväksi.
Mooses halusi saada nähdä vilauksen Jumalan kirkkaudesta.
Jumala vastasi: "Minä annan kaiken ihanuuteni käydä sinun ohitsesi".
Jumala ei vain tee satunnaisia hyviä asioita. "Tässä sinulle jotain hyvää".
Ei, Hän on hyvä. Se on osa Hänen luontoaan.
Ps. 84:11 "Ei hän kiellä hyvää niiltä, jotka nuhteettomasti vaeltavat."
Hän ei kiellä mitään hyvää niiltä, jotka elävät sitoutuneina siihen, -
että Jeesus on Herramme. Jumala on hyvä.
Jumala ei voi tehdä syntiä eikä olla tekemättä mitään.
Pidän siitä, että Jumala rikkoo kaikkia sääntöjä. Nolla plus nolla on nolla.
Nolla kertaa nolla on nolla. Ajattele hetki avioliittoa.
Yksi plus yksi on kaksi, mutta Raamattu sanoo: -
"Sentähden mies luopukoon isästänsä ja äidistänsä ja liittyköön vaimoonsa, -
ja ne kaksi tulevat yhdeksi lihaksi." Avioliitossa yksi plus yksi onkin yksi.
Tyhjyys liittyy luomisen ja avioliiton lisäksi myös Jeesuksen kuolemaan.
Tiedämme, että Hänet pantiin hautaan, mutta yhtäkkiä, -
kun kivi siirrettiin haudan suulta, siellä ei ollut mitään. Hauta oli tyhjä.
Mitä se merkitsee sinulle ja minulle? Koska hauta oli tyhjä, -
Jeesus ei ollutkaan kuollut, vaan ylösnousemus oli totta.
Koska hauta oli tyhjä, pelastus on tullut osaksemme, -
saamme kokea paranemisen, anteeksiannon, Jumalan lupaukset -
sekä vapauden synnistä ja kahleista.
Kaikki tämä vain siksi, mitä Jumala voi tehdä tyhjyyden kanssa.
Tyhjyys yhdistyy hienosti evankeliumin ydinsanomaan.
Tyhjyys viittaa tietysti tyhjään ristiin ja Jeesuksen ylösnousemukseen.
Kaiken sen keskellä yhtäkkiä tyhjyydestä -
nousevat kaikki elämä, kaikki toivo ja kaikki lupaukset, -
jotka voimme ikinä kokea.
Vain Jumala voi tehdä jotain tällaista.
Tietyt asiat pitävät meidät kiinni tyhjyydessä.
Yksi niistä on pelko.
Jotkut elävät pelon keskellä eivätkä siksi saavuta mitään.
Siksi he eivät tee mitään. Jos pelkäät, ettet saa mitään aikaan -
etkä tee asialle mitään, voit olla varma, että edessäsi on juuri sitä, -
mitä pelkäsitkin. Job 3:25 "Mitä minä pelkäsin, se minulle tapahtui."
Näin elämässä usein käy.
Minulla on nyt mukanani 50 dollaria.
Minulla ei ole mitään muuta.
Jos minulla ei ole mitään ja pelkään epäonnistuvani, -
en taatusti anna tätä kellekään.
Onko täällä ketään uutta opiskelijaa, joka ei tiedä, kuinka selviää -
tästä vuodesta taloudellisesti? Ensimmäinen käsi, jonka näin, -
oli täällä kaukana takana. Ole hyvä, tässä on 50 Australian dollaria.
Mistä olet kotoisin? USA:stako? Siinä on noin 8 USA:n dollaria.
Nyt minulla ei siis ole mitään.
Varmistin sen ennen kuin tulin tänne.
Oikeasti rahat lähtivät kädestäni, mutta eivät elämästäni.
Pelko saa ihmiset elämään todella rajoittunutta elämää.
Fil. 4:6 "Älkää mistään murehtiko". Eikö olekin ihmeellinen jae?
Murehtiminen ei tuota mitään. Siksi pelkoa tulee varoa, -
sillä pelko estää ihmisiä ottamasta minkäänlaisia uskon askeleita.
Pelko olisi taatusti estänyt leskeä uhraamasta ropoaan.
Hänellä ei ollut muutakaan. Ropo oli pieni, ja ilman sitä -
hänen tilanteensa oli vielä kurjempi, mutta Jeesus puhui hänestä kauniisti.
Tuo nainen ei pelännyt, vaan näki, mitä mahdollisuuksia -
Jumalan suunnitelmaan sijoittamisessa oli, ja antoi roponsa.
Jeesus puhui hänestä lämpimästi. Joskus olemme niin pelokkaita, -
että elämämme on rajoittunutta. En puhu nyt vain raha-asioista.
Elämme pienesti, koska pelkäämme, että meiltä viedään kaikki.
Entä jos seurakuntamme olisi pelännyt laajentumista?
Kiitos Jumalalle, Hänen armostaan asemamme on vahva, -
koska olemme luottaneet Jumalaan ja Hänen voimaansa -
moninkertaistaa tyhjyytemme ja tehdä jotain yliluonnollista.
Toivon ja rukoilen, että te kaikki saatte kokea jotakin vastaavaa.
Job. 3:10 "Sillä mitä minä kauhistuin, se minua kohtasi, -
ja mitä minä pelkäsin, se minulle tapahtui."
Peloistamme voi tulla itseään toteuttava profetia.
Älkää eläkö pelokkaina tänä vuonna.
Me emme voi tehdä mitään. Kalastajat uurastivat koko yön, -
mutteivät saaneet mitään. Jumalalle mikään ei ole mahdotonta.
Jeesus tuli paikalle ja käski upottaa verkot toiselle puolelle venettä.
Kun he tekivät niin, verkot olivat ratketa saaliin painosta.
Vain Jumala pystyy tähän.
Toivon, että todella mietit, miten tämä saarna liittyy elämääsi.
Missä asioissa sinun täytyy pelosta huolimatta astua eteenpäin, -
ei tyhjiin oletuksiin nojaten, sillä se johtaa vain ongelmiin, -
vaan luottaen Jumalaan? Päätä antaa elämäsi Jeesuksen käsiin.
Jos pelkäät, jäät jumiin olemattomaan, samoin silloin, jos et odota mitään.
Hepr. 11:1 "Mutta usko on luja luottamus siihen, mitä toivotaan, -
ojentautuminen sen mukaan, mikä ei näy."
Luottamus ja ojentautuminen ovat todellisia asioita.
Jumala on yhtäkkiä tehnyt jotain tyhjästä.
Uskon kautta asiat, joita toivomme, ovat todellisia. Ne ovat nyt olemassa.
Kuinka voisin rohkaista teitä tuollaiseen uskoon ja odotukseen?
Kun mitään ei tapahdu, suurin mahdollinen virhe on se, -
että laskemme uskoamme kokemuksemme mukaan.
Se on hulluin mahdollinen teko, sillä silloin alennamme odotuksiamme.
Jos emme odota saavamme mitään, emme myöskään saa mitään.
Haluan Jeesuksen nimessä nostaa odotukseni uskoni tasolle.
Älä siis anna odotustesi vähentää uskosi tasoa.
Jotkut ns. uskovat eivät oikeasti usko mihinkään yliluonnolliseen.
He eivät oikeasti usko, että Jumala voi muuttaa heidän olosuhteitaan.
Siihen onkin vaikea uskoa. Siksi haluan rohkaista kaikkia -
nostamaan odotuksiaan ja ojentau- tumaan niiden mukaan uskoen, -
että Jumala tekee jotain ihmeellistä jokaisella elämämme alueella, -
jonka annamme Hänen käsiinsä. Jos et anna Hänelle mitään, -
pysyt kiinni tyhjyydessäsi.
Oletko lyöty, murtunut tai maassa?
Anna rikkinäisyytesi Hänelle.
Hän ei halua muuta.
Et voi antaa sitä, mitä sinulla ei ole, joten anna se, mitä sinulla on.
Anna Jumalalle murtunut, kipeä ja kaltoin kohdeltu elämäsi.
Sano: "Jumala, olen Sinun", niin saat nähdä, mitä Hän voi tehdä.
Jos et anna mitään tai ajattelet, ettei sinulla ole mitään annettavaa, -
et saakaan mitään. Anna Hänelle itsesi kokonaan.
Anna se, mitä sinulla on. Se on raamatullinen periaate.
Jakeessa 2. Kor. 8:2 puhutaan makedonialaisten anteliaisuudesta.
He olivat uskomattoman anteliaita -
äärimmäisestä köyhyydestään ja kipeistä tarpeistaan huolimatta.
Raamatun mukaan se, mitä annamme, otetaan vastaan -
sen mukaan, mitä meillä on, ei sen mukaan, mitä meillä ei ole.
Älä mieti vain sitä, mitä sinulla ei ole.
Ainakin hengität. Tiedän sen siitä, että olet täällä. Anna se Hänelle.
Voit ylistää Jumalaa hengitykselläsi. Anna Hänelle se, mitä sinulla on.
Jos emme anna mitään, emme saakaan mitään.
Anna Hänelle se, mitä sinulla on.
Jos annat itsesi Jumalalle kiitosuhriksi ylistyksessä, -
saat huomata, että Jumala on kanssasi yön pimeydessä, -
autossasi ja makuuhuoneessasi. Hän on läsnä kaikkialla.
Jos taas et anna Hänelle mitään, Hän tuntuu olevan kaukana sinusta.
Hän ei silti oikeasti ole kaukana, vaan Hän on aivan vieressäsi.
Annetaan itsemme auliisti Jumalan suunnitelman osiksi.
Annetaan Hänelle ylistyksemme ja murtunut elämämme ja katsotaan, -
mitä Hän saa niistä aikaan.
Jotkut väittävät, etteivät isot seura- kunnat ole ystävällisiä. Hölynpölyä!
Ujokin ihminen voi löytää paikkansa isosta seurakunnasta.
Itse rakastan suurta väkijoukkoa, mutta ymmärrän, että se voi pelottaa.
Jos tutustut ihmisiin pienryhmässä, iso väkijoukkokaan ei pelota.
Se alkaa tuntua perheeltä, ja koet olosi tervetulleeksi. Se on hienoa.
Jotkut hengellistävät mitättömyytensä ja tekevät siitä opin.
"En ole mitään." Se kuulostaa hengelliseltä, mutta on täysin väärin.
Ilman Häntä et olekaan mitään, mutta sinulla on Jeesus ja pelastus.
Et ole ilman Häntä. Jumala elää sinussa.
Raamattu sanoo, että jos alennamme itsemme, Jumala korottaa meidät.
Joskus hengellistämme nöyryyden, joka toki on tie korottamiseen, -
mutta nöyryys ei ole itsetarkoitus.
Se, joka alentaa itsensä, korotetaan. Se, joka korottaa itsensä, alennetaan.
Haluaako Jumala, että elät elämäsi pienenä ja mitättömänä?
Ei, vaan Hän haluaa korottaa sinut. Jos haluat olla suuri, ole palvelija.
Painotamme monesti palvelemista, mutta tarkoitus ei ole jäädä siihen.
Palveleminen on tie suuruuteen. Uskon, että loppujen lopuksi, -
jos palvelemme uskollisesti ja oikealla asenteella, -
Jumala voi tehdä uskomattoman suuria asioita elämässämme.
Ei siis ihannoida palvelijan osaa eikä tehdä siitä oppia, -
vaan uskotaan, että Jumalan suunnitelmassa tie ylös kulkee alas.
Me ylenemme emmekä koskaan alene, -
olemme pää, emme häntä, ja annamme lainaksi, emme lainaa.
Näin Jumalan Sana sanoo, ja tämä on myös Jumalan tahto.
Tie suuruuteen ei toki avaudu väkisin yrittämällä ja kyynärpäätaktiikalla.
Se avautuu, jos alennamme itsemme, nöyrrymme, palvelemme muita -
ja annamme elämämme Jumalalle, mutta silti Jumala toteuttaa Sanansa -
ja tekee jotain kaunista tyhjästä, sillä palvelijuus on tie suuruuteen.
Aamen? Palvelijuus on tie suuruuteen. Jumala voi tehdä suuria elämässäsi.
Matt. 6:33 "Etsikää ensin Jumalan valtakuntaa -
ja hänen vanhurskauttansa, niin myös kaikki tämä teille annetaan."
Tässä puhutaan erityisesti konkreettisista asioista.
Siinä sanotaan, ettei meidän tule murehtia huomisesta -
tai mistään muustakaan. Asetetaan vain Jumala ykköseksi.
Astutaan Hänen järjestelmäänsä. Jumalan kanssa kaikki on mahdollista.
Voimme tehdä kaiken Kristuksessa, joka meitä vahvistaa.
Sellaista Jumalaa me palvelemme. Isä, kiitos Sanasi voimasta.
Kiitos, että olet Jumala, joka voi ripustaa maailman tyhjyyden varaan.
Monilla ei näytä olevan mitään, -
mutta jos heillä on uskoa, teet Jeesuksen nimessä jotain tyhjästä.
Teet kaiken uudeksi.
Voit tehdä jotain elämällämme, vaikka se, mitä meillä on antaa -
on joskus niin rikkinäistä. Auta meitä tekemään tuo uhraus -
ja antamaan elämämme Sinulle. Tätä pyydän Jeesuksen nimessä.
Uskon ihmisten potentiaaliin -
ja toivon, että kirjallani on sanottavaa heidän todelliseen elämäänsä.
Asiat alkavat toimia ihmeellisesti, kun rakennamme oikealle perustalle.
Kirjasta on ihmisille apua, koska se on rehellinen.
Hänen koetuksensa osoittavat, että Jumala johtaa hänen elämäänsä.
Tämä mies on elävä todiste Jumalan työstä hänessä.
Hän on todella kantanut ristiään ja ollut tärkeä ase Jumalan työssä.
Tavoitteeni on antaa ihmisille toivoa. Uskon, että jos valitsemme oikein, -
se avaa meille ovia ja auttaa meitä elämän suuressa seikkailussa.
Live, Love, Lead on saatavana kirjana, e-kirjana ja äänikirjana.
Armosi -
syöksyy ylleni
Oi, Pyhä Henki, polta tulen lailla
Kaiken kuluttava tuli, kuluta minut
Tässä läsnäolossasi annan itseni Sinulle, Herra
Kunniasi vuoksi
UUSI HILLSONG-ALBUMI SAATAVANA
Olen Brian Houston Hillsong TV:stä ja kiitän sinua seurastasi.
Olemme kiitollisia saamastamme palautteesta, viesteistä ja puheluista.
Ota yhteyttä, jos voimme mitenkään auttaa sinua.
Siunaamme sinua mielellämme. Kirjani on kirjoitettu sinua varten.
Mahtavaa viikkoa ja siunausta!
Yhtä minä rukoilen, sitä minä pyydän
Haluan vain tuntea Sinut, -
olla siellä, missä Sinä olet ja mennä sinne, minne johdatat
Jumalani, seuraan Sinua
Luen tämän maailman asiat tappioksi
Luovun niistä ottaakseni Hänen ristinsä, -
sillä tiedän vain sen, -
ettei mikään, mitä minulla on, merkitse mitään, -
ellet Sinä, Jeesus, ole kaikkeni
Olet kaikki, mitä tarvitsen juuri nyt, -
koska haluan vain kaiken sen, mitä Sinulla on
Mikään, mitä minulla on, ei merkitse mitään, -
ellet Sinä, Jeesus, ole kaikkeni...
Suomennos: Anni Lähteenmäki